open-index/open-wikipedia-markdown huggingface dataset:
Kultainen pilli

**Kultainen pilli** on Suomen Jääkiekkoilijoiden vuosittain myöntämä palkinto. Se annetaan SM-liigatuomarille, jonka pelaajat ovat äänestäneet vuoden parhaaksi. Äänestys tapahtuu samalla tavalla kuin Kultaisen kypärän äänestys eli jokainen liigapelaaja antaa pisteet kolmelle parhaaksi näkemälleen tuomarille: ensimmäiselle viisi, toiselle kolme ja kolmannelle yhden pisteen.

Jari Levonen on voittanut palkinnon ennätykselliset 15 kertaa. Satakunnan ulkopuolelta tuleva tuomari on saanut palkinnon ainoastaan kolme kertaa (99-02). 

## Kultaisen pillin saajat

## Lähteet
Frédéric Nihous

**Frédéric Nihous** (s. 15. elokuuta 1967) on Pohjois-Ranskassa syntynyt Metsästys, Kalastus, Luonto, Perinne -puolueen (Chasse, Pêche, Nature, Traditions (CPNT)) poliitikko ja vuoden 2007 presidentinvaaliehdokas. Nihous on naimisissa ja hänellä on kaksi lasta.

Nihous osallistui Metsästys, Kalastus, Luonto, Perinne -puolueen ehdokkaana vuoden 2007 presidentinvaaleihin, muttei saanut tarvittavaa kannatusta jatkaakseen toiselle kierrokselle. Nihous sai ensimmäisellä kierroksella äänistä 1,15&nbsp;% (420&nbsp;645 ääntä). Hän oli aluksi puolueensa ehdokkaana myös vuoden 2012 vaaleissa, mutta luopui ehdokkuudesta Nicolas Sarkozyn hyväksi.

## Lähteet

## Aiheesta muualla
*Frédéric Nihousin presidentinvaalien kampanjasivu
Fritz Pregl

**Fritz (Friderick) Pregl** (3. syyskuuta 1869 Ljubljana – 13. joulukuuta 1930 Graz) oli slovenialainen kemisti, joka eli ja teki työnsä Itävallassa. Pregl sai Nobelin kemianpalkinnon vuonna 1923 antamastaan tärkeästä panoksesta orgaanisten yhdisteiden kvantitatiiviselle mikroanalyysille.

Pregl suoritti lääketieteen tutkinnon Grazin yliopistossa (1894), jossa hän työskenteli suurimman osan työurastaan Lääketieteellis-kemiallisessa instituutissa. Noin vuonna 1905 hän aloitti sappihappojen ja muiden aineiden tutkimuksen. Vaikeus saada näitä materiaaleja riittäviä määriä perinteisten analyyttisten tekniikoiden käyttöön pakotti hänet kehittämään uusia analyyttisiä menetelmiä. Vuoteen 1912 mennessä hän pystyi tekemään luotettavia mittauksia hiilestä, vedystä, typestä ja rikistä vain 5–13 mg:lla lähtöainetta, ja myöhemmin hän tarkensi menetelmiään niin, että mittaukset olivat mahdollisia 3–5 mg:lla. Hänen läpimurtonsa mahdollisti lopulta tutkijoiden työskentelyn kymmenesosamilligrammojen tarkkuudella. Pregl kehitti myös herkän mikrovaa'an, keksi mikromenetelmiä orgaanisten yhdisteiden funktionaalisten ryhmien määrittämiseksi ja laati yksinkertaisen menetelmän munuaisten toiminnallisen kapasiteetin määrittämiseksi.

## Lähteet

## Aiheesta muualla
* Preglin elämäkerta Nobel-säätiön sivuilla
Frans Koskinen

**Frans Herman Koskinen** (aik. **Tähti**, 8. maaliskuuta 1869 Maaria – 26. huhtikuuta 1918 Hollola) oli suomalainen päätoimittaja ja poliitikko, joka oli yksi Suomen ensimmäisistä kansanedustajista. Hän työskenteli Porissa ilmestyneen *[[Sosialidemokraatti (lehti)|Sosialidemokraatin]]* päätoimittajana 1908–1918 ja oli sosialidemokraattisen puolueen kansanedustajana 1907–1911.

## Elämä
Koskisen vanhemmat olivat renki Karl Gustav Tähti ja Vilhelmina Heikintytär. Hän työskenteli Maariassa ja Ruskossa tehdastyöläisenä, renkinä ja muurarina, Turun Vähäväkisten Osuusliikkeen varastonhoitajana 1902–1904 ja Loimaan Osuuskaupan hoitajana 1904–1907. Koskinen oli mukana Maarian VPK:n toiminnassa, ja kuului molempien osuusliikkeiden johtokuntiin. Hän oli myös Turun Työväenyhdistyksen jäsen. Koskinen valittiin ensimmäisen kerran kansanedustajaksi vuoden 1907 eduskuntavaaleissa, joiden aikana hän vielä asui Loimaalla. Vuonna 1908 Koskinen muutti Poriin ja aloitti  *Sosialidemokraatin* päätoimittajana. 

Koskinen valittiin uudelleen eduskuntaan 1908, 1909 ja 1910. Vuonna 1911 hän sai majesteettirikoksesta 7 kuukauden vankeustuomion *Sosialidemokraatissa* kesäkuussa 1908 julkaistun kirjoituksen johdosta. Koskinen oli Porin Työväenyhdistyksen jäsen ja toimi Porin sosialidemokraattisen kunnallisjärjestön sekä Satakunnan sosialidemokraattisen piirijärjestön puheenjohtajana.

Vuoden 1917 helmikuun vallankumouksen aikana Koskinen valittiin Porin poliisitoimesta vastanneeseen järjestystoimikuntaan, ja johti maistraatin pyynnöstä perustettuja järjestyspartioita. Hän oli myös huhtikuussa perustetun Porin Työväenneuvoston puheenjohtaja. Lokakuussa 1917 Koskinen valittiin Porin Työväen Järjestyskaartin johtokuntaan, ja sisällissodan aikana hän kuului sen pohjalta muodostetun Porin punakaartin esikuntaan. 

Sodan alettua Koskinen luopui toimitustyöstä ja hänestä tuli Porin punaisten johtohahmoja. Piiriesikunnassa Koskinen muun muassa laati yhden hyökkäyssuunnitelman Ahlaisten rintamalle. Punaisten vetäydyttyä Porista 10. huhtikuuta alkaen, myös Koskinen lähti perheineen pakomatkalle kohti itää. Hän kuoli sydänkohtaukseen junassa Herralan rautatieasemalla 26. toukokuuta 1918.

## Perhe
Koskinen oli naimisissa Alma Johanna Liljan kanssa. Heille syntyi viisi lasta.

## Lähteet
Innovaatiojournalismin Seura

**Innovaatiojournalismin Seura** on keväällä 2007 Helsingissä perustettu yhdistys, jonka jäseninä on innovaatiokysymyksistä kiinnostuneita journalisteja ja muita toimijoita. Yhdistys pyrkii muun muassa kehittämään innovaatiojournalismin käsitettä ja järjestämään siihen liittyvää koulutusta ja julkaisutoimintaa.

Yhdistys jakaa vuosittain innovaatiojournalismin palkinnon *Innovaatiokiteen* parhaasta edellisenä vuonna Suomessa julkaistusta lehtiartikkelista, radio- tai tv-ohjelmasta tai muusta journalistisesta tuotteesta.

Vuosittaisilla Mediapäivillä jaettiin huhtikuussa 2007 Innovaatiojournalismin Seuran ensimmäinen innovaatiojournalismipalkinto Innovaatiokide 2007. Palkinnon sai Aamulehden toimittaja Sami Suojanen 15.10.2006 julkaistusta jutusta *Puhdasta valoa*, joka esitteli Tampereen seudulla toimivia laserteknologian yrityksiä. Voittajan valitsi yhdistyksen pyynnöstä tulevaisuudentutkija Mika Mannermaa. Palkintoon kuului lisäksi 2&nbsp;500 euron sekki.

Toisen Innovaatiokide -palkinnon voitti Maaseudun Tulevaisuuden toimittaja Tarja Halla 16.3.2007 julkaistusta jutusta *Huomisen lihaa kasvatetaan laboratorioissa*. Voittajan valitsi Osmo Soininvaara. Palkintoon kuului 3&nbsp;000 euron sekki. Palkinto jaettiin huhtikuussa 2008 Mediapäivillä Helsingissä.

Yhdistyksen toiminta hiipui 2010-luvulla.
GMV

**GMV** on espanjalainen ilmailu-, avaruustekniikka ja informaatiotekniikkayhtiö.

## Historia
Tohtori Juan José Martínez García, joka oli lentotekniikan professori Escuela Técnica Superior de Ingenieros Aeronáuticos yliopistossa Madridissa, perusti vuonna 1980 yhtiön nimeltään Mecánica del Vuelo (suomeksi: Lentomekaniikka). Se oli GMV:n alku, varsinainen GMV perustettiin vuonna 1984. 

GMV:n asiakkaiksi tulivat avaruus- ja puolustusvälineteollisuus. Se teki mm. avaruusalusten mission suunnittelua, simuloi lennon dynamiikkaa, teki satelliittinavigaatiotutkimusta. Yhtiö on saavuttanut kansainvälisesti merkittävän aseman näillä alueilla. Yhtiössä toimi 1980-luvun lopussa noin 100 työntekijää. 

1990-luvun alussa yhtiö alkoi kiinnostua teknologiansiirrosta ja pyrki sen avulla lähestymään muita teollisuuden aloja. Se löysi liiketoimintamahdollisuuksia Espanjassa mm. Internetin palomuureista ja SMS-Intrenetistä (?) ja kuljetusliikkeiden laivastonhallinnasta. 1990-luvulla se pääsi paremmin sisälle aseteollisuuteen C3- ja paikannusasioiden puitteissa. Yhtiössä toimi 1990-luvun lopussa 300 henkilöä ja sen liikevaihto oli 20 miljoonaa euroa.

Vuonna 2000 GMV:n johdolla 7 espanjalaista yhtiötä liittyi eurooppalaisen paikannussatelliittihankkeen toteutukseen. Ne muodostivat työyhteenliittymän nimeltä Galileo Sistemas y Servicios S.L. (GSS). Siitä tuli Galileo Industries-yhtiön eräs omistaja. 
 
Perustaja Garcia kuoli vuonna 2001. Yhtiön pääjohtajaksi nousi tohtori Mónica Martínez Walter ja Luis Mayosta tuli toimitusjohtaja. 

Vuonna 2004 yhtiö perusti tytäryhtiön Yhdysvaltoihin. 

Toukokuussa 2005 GMV osti 58% portugalilaisesta Skysoft-yhtiöstä, joka on toiminnaltaan GMV:n kaltainen. 

Nykyisin yhtiössä toimii noin 700 ihmistä. 

## Aiheesta muualla
* Yhtiön sivusto
Kirkkoraamattu

**Kirkkoraamattu** tarkoittaa kirkon virallisesti käyttöön hyväksymää raamatunkäännöstä.

Suomalaisia kirkkoraamattuja ovat:

* Biblia (1642)
* Vanha kirkkoraamattu (1933/1938)
* Uusi kirkkoraamattu (1992)
Melissa Joan Hart

**Melissa Joan Hart** (s. 18. huhtikuuta 1976 Smithtown, New York) on yhdysvaltalainen näyttelijä ja entinen teinitähti. Hän näytteli nimiroolia *[[Sabrina, teininoita]]* -televisiosarjassa.

## Nuoruus
Melissa Joan Catherine Hart syntyi 18. huhtikuuta 1976 Smithtownissa, New Yorkissa Hänen vanhempansa Paula ja William Hart ovat sittemmin eronneet ja menneet omilla tahoillaan uudelleen naimisiin. Sisaruksia Hartilla on seitsemän, joista kolme (Elizabeth, Emily ja Alexandra) on esiintynyt *Sabrina, teininoidassa*.

Hart oli lapsena suosittu mainosnäyttelijä. Hän teki ensimmäisen mainoksensa kolmevuotiaana, ja viisivuotiaana hän oli esiintynyt jo kahdessakymmenessä mainoksessa.

## Ura
Hartin ensimmäinen suuri rooli oli pääosa televisiosarjassa *[[Clarissa Explains It All]]*, jota tehtiin vuosina 1991–1994. Sarjan päättymisen jälkeen Hart pääsi *Sabrina, teininoita* -televisioelokuvaan ja siitä tehtyyn televisiosarjaan. *Sabrina, teininoita* kesti seitsemän kautta (1996–2003). 

Elokuvia, joissa Hart on näytellyt, ovat esimerkiksi *[[Repäisevät treffit]]* ja *[[Not Another Teen Movie]]*. Lisäksi Hart on vieraillut muun muassa televisiosarjassa *[[Enkelin kosketus]]* ja esitellyt asuntonsa MTV:n *[[Cribs]]*-ohjelmassa.

Vuosina 2010–2015 Hart esitti tilannekomediasarjassa *[[Melissa ja Joey]]* toista nimiroolia vastanäyttelijänään Joey Lawrence.

## Yksityiselämä
Hart meni naimisiin muusikko Mark Wilkersonin kanssa 19. heinäkuuta 2003 Firenzessä Italiassa. Häistä tehtiin myös tositelevisiosarja *[[Tying the Knot]]*. Pariskunnalla on kolme poikaa..

Vapaa-ajallaan Hart keräilee taidetta sekä Shirley Templeen ja Audrey Hepburniin liittyviä esineitä. Hän on myös innokas lumilautailija.

## Lähteet

## Aiheesta muualla
André Brink

**André Philippus Brink** (29. toukokuuta 1935 Vrede, Etelä-Afrikka – 6. helmikuuta 2015) oli eteläafrikkalainen kirjailija. Hän työskenteli englannin kielen ja kirjallisuuden professorina Kapkaupungin yliopistossa.

Brinkin teoksissa aina 1990-luvulle asti oli selvä poliittinen, rotujen tasa-arvoa puolustava sanoma. Hän alkoi kirjoittamaan 1960-luvulla, jolloin Brink oli ”60-lukulaisten” (*[[Die Sestigers]]*) apartheidia vastustaneiden kirjailijoiden johtohahmo Ingrid Jonkerin ja Breyten Breytenbachin ohella. Vuonna 1973 Etelä-Afrikan hallitus kielsi Brinkin romaanin *Katson pimeään*. Tämän jälkeen Brink alkoi kirjoittaa afrikaansin lisäksi englanniksi ja sai teoksiaan julki myös ulkomailla.

Apartheidin päättymisen jälkeen Brink käsitteli teoksissaan muun muassa eristäytymistä muusta maailmasta (*Pirunlaakso*, 1998) ja Afrikan historiaa 1900-luvun alkupuolella (*Hiljaisuuden tuolla puolen*, 2002). Brink sai useita kirjallisuuspalkintoja, muun muassa Prix Médicis -palkinnon 1980 teoksesta *[[Valkoinen, kuiva kausi]]* (1979). Lisäksi hän oli kolmesti ehdolla Nobelin kirjallisuuspalkinnon saajaksi.

## Elämä ja ura
Brink valmistui Potchefstroomin yliopistosta englannin ja afrikaansin kielten maisteriksi vuonna 1959 ja teki valmistumisensa jälkeen tutkimustyötä Sorbonnen yliopistossa Ranskassa. Palattuaan Etelä-Afrikkaan Brink sai vuonna 1961 dosentuurin ja sittemmin professuurin Rhodesin yliopistosta Grahamstownista, ja hän opetti siellä yli kolmekymmentä vuotta. Vuosina 1991–2000 hän hoiti englannin kielen ja kirjallisuuden professuuria Kapkaupungin yliopistossa.

Kirjasta *Valkoinen, kuiva kausi* tehtiin vuonna 1989 elokuva, jossa pääosassa on Marlon Brando.

André Brink kuoli 79-vuotiaana 6. helmikuuta 2015 paluumatkalla Belgiasta, jossa hänelle oli myönnetty Leuvenin katolisen yliopiston kunniatohtorin arvo.

## Palkinnot ja tunnustukset
* Louvainin yliopiston kunniatohtori 2015.

## Tuotanto
### Suomennetut teokset
* 
* 
* 
* 
* 
* 
* 
* 
* 
* 
* 
* 
* 
* 
* 

### Suomentamattomat teokset
* *File on a Diplomat* (1967) 
* *Mapmakers: Writing in a State of Siege* (1983)
* *A Land Apart: A South African Reader* (yhdessä J. M. Coetzeen kanssa 1986) 
* *The First Life of Adamastor* (1993)
* *Reinventing a Continent: Writing and Politics in South Africa* (1996)
* *The Novel: Language and Narrative from Cervantes to Calvino* (1998)
* *Praying Mantis* (2005)
* *Philida* (2012)

## Lähteet

## Aiheesta muualla
* André Brinkin esittely, teosluettelo (British Council) 
* Pidempi esittely (arkistoitu sivu)
Sepalus

**Sepalus** on vetoketjullinen tai napillinen housujen avaamiseen ja sulkemiseen käytettävä vaatteen osa. Sepalus sijaitsee nivusten kohdalla. Sen tarkoitus on helpottaa ja nopeuttaa miehillä virtsaamista ja molemmilla sukupuolilla housujen pukemista ja riisumista. Auki jäänyt tai avautunut sepalus muiden läsnä ollessa koetaan tyypillisesti nolona. 

## Aiheesta muualla
Conquistador

**Conquistador** tarkoittaa muun muassa seuraavia:

* konkistadorit,  espanjalaisia sotilaita 1400- ja 1500-luvuilla
* Conquistador-luokka, Espanjan laivaston kahden linjalaivan muodostama alusluokka
** Conquistador (1745), Espanjan laivaston Conquistador-luokan linjalaiva
* Conquistador (1720), aiemmin *HMS Gloucester* (1709), Espanjan laivaston linjalaiva
* Conquistador (1730), Espanjan laivaston linjalaiva
* Conquistador (1758), Espanjan laivaston linjalaiva
* Conquistador (1791), Espanjan laivaston San Ildefonso -luokan linjalaiva.
Adam Hall

**Adam Hall** (s. 14. elokuuta 1980 Kalamazoo, Michigan, Yhdysvallat) on yhdysvaltalainen jääkiekkoilija, joka pelaa kaudella 2015–2016 HC Ambrì-Piottassa.

## Ura
### Juniorivuodet
Viimeiset juniorikautensa Hall pelasi NCAA-yliopistourheilujärjestön alaisessa CCHA-liigassa Michigan State Universityn joukkueessa. Hän pelasi Michiganissa kaudet 1998–2002. Kausi 1999–2000 oli pisteiden valossa Hallin paras kausi Michiganissa. Hän teki 39 pistettä 40 ottelussa ja hänet valittiin kauden päätteeksi sarjan kakkostähdistökentälliseen. Hänet varattiin NHL:ään kesällä 1999, kun Nashville Predators valitsi hyökkääjän varaustilaisuudessa.

### Ammattilaisura
Hall pelasi ensimmäisen NHL-pelinsä kaudella 2001–2002, kun Nashville otti hänet mukaan joukkueeseen yliopistokauden päätyttyä. Kaudella 2002–2003 Hall oli Nashvillen yllättäjä, sillä hän murtautui suoraan joukkueen kokoonpanoon pelattuaan vain yhden ottelun AHL:n Milwaukee Admiralsissa. Hall pelasi myös  yhteydessä käydyssä nuorten tähtien ottelussa. Kaudella 2002–2003 Hall oli yksi Nashvillen kantavia voimia, kun joukkue eteni ensimmäistä kertaa historiansa aikana pudotuspeleihin. Hall teki Nashvillen ensimmäisen maalin pudotuspeleissä vain 16 sekunnin pelin jälkeen Detroit Red Wingsiä vastaan.

 Hall pelasi Mestiksen KalPassa, jonka osaomistajana toiminut Hallin seurakaveri Nashvillestä Kimmo Timonen sai houkuteltua Hallin KalPaan. Hall oli joukkueen kantavia voimia ja auttoi KalPaa nousemaan kauden päätteeksi SM-liigaan. Hänet valittiin Mestiksen tähdistökentälliseen.

Hall palasi työsulun jälkeen Nashvilleen ja teki ennätyspisteensä kaudella 2005–2006 (14+15). Kauden jälkeen hänet kaupattiin kuitenkin New York Rangersiin vaihdossa Dominic Mooreen. Rangersissa kausi 2006–2007 meni hyökkäyksellisesti heikosti ja hänet kaupattiin kesken kauden Minnesota Wildiin, joka sai vastineeksi hyökkääjä Pascal Dupuis'n.

Minnesota ei tehnyt Hallille uutta sopimustarjousta kauden päätyttyä, minkä seurauksena Hallista tuli vapaa pelaaja. Hän pelasi itselleen paikan Pittsburgh Penguinsista kaudeksi 2007–2008 harjoitusleirin kautta. Kesällä 2008 Hall teki kolmen vuoden sopimuksen Tampa Bay Lightningin kanssa. Maaliskuussa 2013 hän siirtyi Carolina Hurricanesiin. 2. huhtikuuta 2013 Hall kaupattiin takaisin Tampa Bay Lightningiin vaihdossa Marc-André Bergeroniin, mutta seuraavana päivänä Philadelphia Flyers poimi hänet riveihinsä waivers-listalta.

Elokuussa 2014 Hall teki yksivuotisen sopimuksen Sveitsin pääsarjassa pelaavan HC Ambrì-Piottan kanssa.

### Maajoukkueura

Hall pelasi nuorissa kaksi MM-turnausta. Hän edusti Yhdysvaltoja vuonna 1999 ja 2000.

Miesten maajoukkuetta Hall edusti ensimmäistä kertaa arvoturnauksessa vuonna 2003. Tämän jälkeen hänet on valittu myös neljään seuraavaan maailmanmestaruuskilpailuun. Vuonna 2004 Hall oli mukana voittamassa MM-pronssia.

## Lähteet
*

### Viitteet
The Shins

**The Shins** on vuonna 1997 perustettu yhdysvaltalainen indie rock -yhtye, joka yhdistelee rock-musiikkiinsa aineksia alternative countrysta folkiin. Eric Johnson on äskettäin liittynyt yhtyeeseen ja on myös Fruit Bats -yhtyeen jäsen. The Shins on perustettu Albuquerquessa New Mexicossa, mutta sen jäsenet vuonna 2002 muuttaneet Portlandiin Oregoniin.

The Shinsin tunnetuimpia kappaleita ovat *[[New Slang]]* ja *[[Caring is Creepy]]*, jotka esitettiin muun muassa elokuvassa Garden State. Yhtye julkaisi ensimmäisen albuminsa *[[Oh Inverted World]]* vuonna 2001. Toinen albumi,*[[Chutes Too Narrow]]*, julkaistiin vuonna 2003 sekä kolmas ja viimeisin, *[[Wincing the Night Away]]*, vuonna 2007.

Uusin albumi nousi Yhdysvaltojen ja Kanadan albumilistan toiselle sijalle. Myös yhdysvaltalaisen Billboard-listan toisen sijan yhtye saavutti 118&nbsp;000 myydyllä albumillaan, mikä on historiallinen saavutus niin yhtyeelle kuin sen Sub Pop -levy-yhtiöllekin.

## Jäsenet
*James Russell Mercer – laulaja/lauluntekijä/kitaristi 
*Martin Crandall – basisti/kitaristi/kosketinsoittaja
*Dave Hernandez – basisti/kitaristi
*Jesse Sandoval – rumpali  
*Eric Johnson – kitaristi

## Diskografia

### Albumit
* *[[Oh, Inverted World]]* (2001)
* *[[Chutes Too Narrow]]* (2003)
* *[[Wincing the Night Away]]* (2007)
* *[[Port of Morrow (album)|Port of Morrow]]* (2012)

### EP't / singlet
**"[[Nature Bears a Vacuum]]"* 7" (Omnibus Records, 1998)
**"[[When I Goose-Step]]"* 7" (Omnibus Records, 2001)
**"[[New Slang]]"* 7" (Sub Pop Records, 2001)
**"[[Know Your Onion!]]"* (Sub Pop Records, 2002)
**"[[So Says I]]"* CDEP (Sub Pop Records, 2003)
**"[[Fighting in a Sack]]"* (Sub Pop Records, 2004)
**"[[Phantom Limb (song)|Phantom Limb]]"* 7" (Sub Pop Records, 2006)
**[[Live Session]]* (iTunes Exclusive, 2007)
**"[[Australia (The Shins song)|Australia]]"* 7" (Sub Pop Records, 2007)
**"[[Turn on Me]]"* 7" (Sub Pop Records, 2007)
**"[[Sea Legs (song)|Sea Legs]]"* 7" (Sub Pop Records, 2007)
**"[[Simple Song (The Shins song)|Simple Song]]"* 7" (Aural Apothecary, 2012)

## Aiheesta muualla

* theshins.com, Viralliset sivut
* theshins.co.uk, The Shins UK fanisivusto
* "Oh, Inverted World" at Sub Pop , albumin minisivut
* Shins Forum , keskustelusivusto
* http://www.wikimusicguide.com/The_Shins, The Shins WikiMusicGuide
* The Shins  MySpace
* The Shins Last.fm
* The Shins   Uber.com
Ko Tao

**Ko Tao** tai **Koh Tao** () on Thaimaalle kuuluva saari, joka sijaitsee Siaminlahdella Surat Thainin provinssissa noin 70 kilometriä Kran kannaksesta. Saari on pinta-alaltaan noin 21 km². Lähimmät kaupungit mantereella ovat Chumphon ja Surat Thani, joista on lauttayhteys Ko Taolle. 

Ko Taon vesissä eli ennen runsaasti kilpikonnia. Nyt suurin osa konnista on siirtynyt muille vesille, mutta edelleen saari tunnetaan kirkkaista vesistään ja hienoista sukelluskohteistaan. Kirkkaat vedet ja korallit houkuttelevat sukeltajia ympäri maailman, mutta korallit ovat kärsineet suuria vahinkoja alueella toimivien sukelluskoulujen johdosta. Alueen vesissä voi jopa törmätä mahtavaan valashaihin. 

Juuri sukeltaminen on monelle pääsyy tulla saarelle. Ko Taolla on lukuisia sukelluskouluja, jotka tarjoavat sukellusretkiä ja -kursseja myös aloittelijoille. Tao tunnetaankin yhtenä Kaakkois-Aasian merkittävimmistä sukelluskohteista.

Sää Ko Taolla on hyvä ympäri vuoden. Helmi- ja maaliskuu ovat lämpimimmät kuukaudet sadekauden osuessa marraskuulle. Monsuunin aikana sää voi tosin olla hyvinkin lämmin ja aurinkoinen. 

**Lähisaaret:**

* Ko Samui
* Ko Phangan

## Aiheesta muualla
Steffi Nerius

**Steffi Nerius** (s. 1. heinäkuuta 1972 Bergen auf Rügen, Mecklenburg-Etu-Pommeri) on entinen saksalainen keihäänheittäjä.

Nerius voitti 1991 nuorten EM-pronssia. Seuraavana vuonna hän sijoittui yleisurheilun maailmancupissa kuudenneksi. 1993 hän sijoittui Stuttgartin MM-kisoissa yhdeksänneksi. Vuonna 1995 Nerius voitti Euroopan cupin ja sijoittui yhdenneksitoista Göteborgin MM-kisoissa. Atlantan olympialaisissa 1996 hän sijoittui yhdeksänneksi.

Nerius heitti kuudenneksi Budapestin EM-kisoissa 1998. Vuonna 1999 hän karsiutui Sevillan MM-kisoissa. Vuonna 2000 Nerius sijoittui Sydneyn olympialaisissa neljänneksi tuloksella 64,84. Kauden lopussa GP-finaalissa hän heitti viidenneksi. Seuraavana vuonna hän voitti ensimmäisen Saksan-mestaruutensa. Hän sijoittui samana vuonna Edmontonin MM-kisoissa viidenneksi.

Nerius voitti EM-hopeaa Münchenin EM-kisoissa 2002. Kauden lopussa hän oli neljäs sekä yleisurheilun maailmancupissa sekä GP-finaalissa. Seuraavana vuonna hän voitti Euroopan cupin. Pariisin MM-kisoissa hän voitti pronssia. Kauden lopussa hän oli  toinen. Vuonna 2004 Nerius voitti olympiahopeaa Ateenan olympialaisissa tuloksella 65,82. Hän oli samana vuonna  kolmas. Kauden lopussa hänet valittiin Saksassa vuoden yleisurheilijaksi. Vuonna 2005 Nerius avasi kilpailukautensa voittamalla Euroopan talviheittocupin. Hän voitti samana vuonna Euroopan cupin ja heitti kolmanneksi Helsingin MM-kisoissa. Kauden lopussa hän oli  toinen tuloksella 66,35.

 Vuonna 2006 hän voitti EM-kultaa Göteborgin EM-kisoissa tuloksella 65,82. Kauden lopussa hän heitti toiseksi  ja ensimmäiseksi yleisurheilun maailmancupissa. Hän aloitti kilpailukautensa 2007 voittamalla Euroopan talviheittocupin. Osakan MM-kisoissa hän sai pronssia tuloksella 64,42.  hän oli toinen. 

Nerius sijoittui Pekingin olympialaisissa 2008 viidenneksi ja myöhemmin syksyllä  kolmanneksi. Berliinin MM-kisoissa 2009 Nerius voitti kultaa avauskierroksen heitollaan 67,30. Uransa viimeisen kilpailukauden päätteeksi hän sijoittui kolmanneksi .

Saksan-mestaruuden Nerius on voittanut vuosina 2001, 2003–2006 ja 2009 sekä ollut toisena vuosina 1993, 1995, 1997, 1998, 2000, 2002, 2008 ja kolmantena 1992, 1996, 1999.

Neriuksen Elstalissa 31. elokuuta 2008 heittämä ennätys 68,34 on Saksan kaikkien aikojen toiseksi paras tulos.

## Lähteet

## Aiheesta muualla
* Neriuksen viralliset sivut
Phoenix Wright: Ace Attorney – Justice for All

**Phoenix Wright: Ace Attorney – Justice for All** () on Capcomin kehittämä ja julkaisema seikkailupeli, joka on julkaistu vuonna  Nintendo DS:lle.

Peli on seuraaja *[[Phoenix Wright: Ace Attorney]]lle* ja uusintaversio Game Boy Advancelle julkaistusta *[[Gyakuten Saiban 2|Gyakuten Saiban 2:sta]]*.

## Hahmot

## Vastaanotto
Peli on saanut Eurogamerin arvostelussa arvosanaksi 8/10.

## Lähteet

## Aiheesta muualla
* 
*Virallinen Yhdysvaltojen sivusto
*Virallinen Japanin sivusto 
*Nintendo Suomen tietosivu
Kajosalama

**Kajosalama** () on yläsalamatyyppi. Se voi esiintyä voimakkaissa ukkosissa useimmiten positiivisten maasalamoiden yhteydessä. Kajosalaman olemassaolo varmistettiin 6. heinäkuuta 1989 avaruussukkulasta kuvatuista videokuvista. Suomessa kajosalamia on kuvannut ensi kerran vuonna 2009 pieksämäkeläinen tähtiharrastaja Timo Kantola. Kuvattuihin salamoihin kuului myös keijusalamoita.

Kajosalama on vaakasuorassa laaja, leveydeltään noin 200 kilometrin kokoinen himmeä valorengas. Se esiintyy 80–100 kilometrin korkeudessa keijusalama-alueen yläpuolella. Se voi esiintyä vajaan millisekunnin jälkeen voimakkaasta, yleensä positiivisesta maasalamasta. Kajosalama voi esiintyä yhdessä keijusalaman kanssa, mutta ne eivät välttämättä esiinny aina yhdessä.

Kajosalama syntyy, kun salama synnyttää suurtaajuista magneettista säteilyä, joka etenee palloaaltona. Jos säteilypulssi on tarpeeksi voimakas, se synnyttää valoa tietyllä korkeudella. Valo nähdään sivuille laajenevana valorenkaana tietyllä korkeudella. 

## Katso myös
*Keijusalama
*Viuhkasalama

## Lähteet
Live! Tonight! Sold Out!!

**Live! Tonight Sold Out!!** on grunge-yhtyeen Nirvanan alun perin vuoden 1994 marraskuussa VHS-muodossa julkaistu live-taltiointi/live-dokumentti. Suurimman osan materiaalista valitsi yhtyeen keulahahmo Kurt Cobain, mutta ei saanut sitä päätökseen,sillä hän kuoli (mahdollisesti itsemurha) 1994. Muut jäsenet Krist Novoselic ja Dave Grohl kokosivat sen loppuun Kurtin toiveiden mukaisesti apunaan ohjaaja Kevin Kerslake. Taltiointi/dokumentti sisältää taltiointeja enimmäkseen yhtyeen *[[Nevermind]]* albumin ajoilta 1991–1992, myös pari livetaltiointia on vuodelta 1993, jotka ovat Rio de Janeirosta tammikuulta. DVD:ssä mainitaan että kokoelmataltiointi on keskeneräinen Cobainin kuoleman johdosta, tämän takia se ei sisällä yhtään *[[In Utero]]* albumin kiertueilta mitään materiaalia.

## Kappaleluettelo

# "Aneurysm" (Kahdessa osassa: 25. marraskuuta 1991 - Amsterdam, Alankomaat, ja 23. tammikuuta 1993 - Hollywood Rock, Rio de Janeiro, Brasilia. DVD-kirjasessa ilmoitettu virheellisesti 16. tammikuuta 1993 São Paulo, Brasilia)
# "About a Girl" (31. lokakuuta 1991 - Seattle, Washington)
# "Dive" (23. tammikuuta 1993 - Hollywood Rock, Rio de Janeiro, Brasilia. DVD-kirjasessa ilmoitettu virheellisesti 16. tammikuuta 1993 São Paulo, Brasilia)
# "Love Buzz" (19. lokakuuta 1991 - Dallas, Texas / 25. marraskuuta 1991 - Amsterdam, Alankomaat)
# "Breed" (31. lokakuuta 1991 - Seattle, Washington)
# "Smells Like Teen Spirit" (27. marraskuuta 1991 - musiikkiohjelmassa *[[Top of the Pops]]*)
# "Negative Creep" (22. helmikuuta 1992 - Honolulu, Havaiji)
# "Come as You Are" (25. marraskuuta 1991 - Amsterdam, Holland)
# "Territorial Pissings" (6. joulukuuta 1991 - ohjelmassa *Jonathan Ross* / 25. marraskuuta 1991 - Amsterdam, Alankomaat)
# "Something in the Way" (elektroninen versio 14. helmikuuta 1992 - Osaka, Japani)
# "Lithium" (30. elokuuta 1992 - Reading, Englanti)
# "Drain You" (25. marraskuuta 1991 - Amsterdam, Alankomaat)
# "Polly" (31. lokakuuta 1991 - Seattle, Washington)
# "Sliver" (25. marraskuuta 1991 - Amsterdam, Alankomaat)
# "On a Plain" (26. kesäkuuta 1992 - Roskilde, Tanska)
# "Endless, Nameless" (31. lokakuuta 1991 - Seattle, Washington) (ei merkitty kappalelistassa)

* *Nevermind* kappale "Lounge Act" soi lopputekstien aikana.
* Myös monia muita pätkiä soi koko videon aikana kuten *Saturday Night Live* esiintymisestä 1992.

## DVD-version lisämateriaali

Nirvanan esiintyminen Paradiso Clubilla Amsterdamissa on 25. marraskuuta 1991

# "School"
# "About a Girl"
# "Been a Son"
# "On a Plain"
# "Blew"

Harjoitus/jammailu kappaleesta "On a Plain" soi bonusosion lopputekstien aikana.
Synnynnäinen lonkkaluksaatio

**Synnynnäinen lonkkaluksaatio** eli synnynnäinen lonkkanivelen sijoiltaanmeno on vastasyntyneellä ilmenevä lonkkanivelen kehityshäiriö. Lonkkaluksaatiossa reisiluun pää sijaitsee lonkkamaljakon ulkopuolella. 

## Synnynnäisen lonkkaluksaation toteaminen
Synnynnäinen lonkkaluksaatio todetaan synnytyssairaalassa tehtävän vastasyntyneen kliinisen tutkimuksen yhteydessä tai myöhemmin tehtävissä neuvolatarkastuksissa. Synnynnäinen lonkkaluksaatio todetaan noin yhdellä tuhannesta vastasyntyneestä. Vika on huomattavasti yleisempi tytöillä kuin pojilla, noin neljä viidesosaa potilaista on tyttöjä. Myös esikoisilla on myöhemmin syntyneitä sisaruksia suurempi riski lonkkaluksaatioon. Tämä johtuu siitä, että ensisynnyttäjällä on usein ahtaampi lantio kuin jo aiemmin synnyttäneillä äideillä. Ahdas lantio lisää syntyvän lapsen lonkkien virheasentojen mahdollisuutta.

## Synnynnäisen lonkkaluksaation hoito
Synnynnäistä lonkkaluksaatiota hoidetaan lasta- tai valjashoidolla. Lastahoidossa lapselle asetetaan lonkkalasta (ns. von Rosenin lasta), jonka avulla lonkka muotoutuu oikeaan asentoon. Lastan sisällä on metallirunko, joka on päällystetty solumuovilla. Valjashoidossa lapselle asetetaan Pavlikin valjaat, joiden avulla lonkkaluksaatiota sairastavan lapsen jalat pysyvät sammakkoasennossa. 

Lasta- tai valjashoidon pituus on kuudesta viikosta jopa kolmeen kuukauteen riippuen lonkkavian laadusta.

## Lähteet
*Varsinais-Suomen Sairaanhoitopiirin ohjepankki
*http://www.terveyskirjasto.fi
*http://www.geocities.com/lonkkalasta/
Nettinarttu

**Nettinarttu** on vuonna 2003 *Naarassarjojen* tuhkasta noussut naissarjakuvantekijöiden avoin yhteisö. Se ylläpitää www.narttu.net-sivustoa, järjestää sarjakuvanäyttelyitä ja osallistuu sarjakuvafestivaalien pienlehtitapahtumiin. Nettinarttu julkaisee nettisarjakuvaa laajassa valikoimassa, ja toimii kanavana julkaista sarjakuvaansa ensimmäistä kertaa ja löytää yleisöä sekä verkostoitua.

Nettinartun perusti Johanna Rojola, Roju, mutta alusta asti lehteä on ollut kasaamassa useita työryhmiä. Nettinarttuun tekevät sarjavaa muun muassa Solja Järvenpää, Kaisa Leka ja Mari Ahokoivu.

## Aiheesta muualla
* Nettinarttu
Murtumismekaniikka

**Murtumismekaniikka** on materiaalitekniikan ja lujuusopin alue, joka tutkii kuormitetun säröllisen kappaleen murtumista ja murtumiseen liittyviä ilmiöitä kuten särönkasvua. Tapa, miten kuormitus kohdistuu ja vaikuttaa säröön, riippuu siitä, miten säröpinnat liikkuvat toisiinsa nähden. Kuormitustapoja ovat avausmuoto, jossa pinnat liikkuvat erilleen toisistaan, liukumuoto, jossa pinnat liukuvat toisiaan vasten limittäin sekä kiertomuoto, jossa pinnat liukuvat kohtisuorasti erilleen toisistaan. Särön ympärillä olevassa prosessivyöhykkeessä jännityskenttä on voimakas. Kappaleen säröisyys vaikuttaa myös kappaleen sisäiseen jännitykseen ja sen muodossa tapahtuviin muutoksiin. Särön kuormittumista ja mahdollisia vaikutuksia rakenteeseen kuvataan murtumisparametreilla. Murtumismekaniikassa mitataan jännitysintensiteettikerrointa, joka ilmaisee särön vaikutuksia kuormituksen lisääntyessä sekä särön kasvua väsyttävässä kuormituksessa. Särön kasvaessa kappaleesta vapautuu potentiaalienergiaa. Tämän energian muutoksen nopeutta kutsutaan säröä ajavaksi voimaksi. Tästä voimasta lasketaan J-integraali, jonka perusteella lasketaan särön ylä- ja alapintojen viivaintegraalit. Kun oletetaan murtuvan materiaalin olevan kokonaan kimmoista, puhutaan lineaarisesta murtumismekaniikasta. Särörintamassa olevat suuret jännityshuiput aiheuttavat materiaalin pienialaista plastisoitumista. Jännitystä ja kappaleen muokkautumista kuvataan kimmoteorialla.

## Lähteet
Rytmimusiikki

**Rytmimusiikki** on laaja-alainen musiikin termi. Rytmimusiikin näkökulmia tai osa-alueita ovat muun muassa blues, soul, jazz, rock, populaarimusiikki, maailmanmusiikki, etninen populaarimusiikki, country, lastenmusiikki ja viihdemusiikki.
Lopen kirjasto

**Lopen kunnankirjasto** on Lopen kirjasto. Lopen pääkirjasto toimii Kauppatiellä, minkä lisäksi Lopella kulkee kirjastoauto. Lopen kirjasto on marraskuusta 2020 alkaen kuulunut Ratamo-kirjastoihin, johon kuuluvat myös Hausjärven, Hyvinkään, Nurmijärven ja Riihimäen kirjastot.

## Historia
Kun Turussa oli vuonna 1852 näytteillä R. W. Ekmanin maalaama Lopen kirkon uusi alttaritaulu, näyttelystä kertyi 25 ruplaa, jotka Ekman lahjoitti Lopen seurakunnalle ja toivoi, että rahat käytettäisiin kirjojen hankkimiseen vähävaraisia lapsia varten. Lopen pitäjänkokous perusti 14. marraskuuta 1852 Lopelle kirjaston. Lopen kirjasto on Hämeen kolmanneksi vanhin. 

Kirjasto toimi kirkon yhteydessä, ja kun kirkko paloi kahdesti, valtaosa kirjoista tuhoutui 1800-luvun loppuun mennessä.

1930-luvulla kirjasto siirtyi kansakoululle, 1940-luvun lopulla paloasemalle ja vuonna 1964 uuteen kansalaiskoulurakennukseen. Marraskuussa 1988 kirjasto sai oman rakennuksen.

## Lähteet

*
Quickoffice

**Quickoffice** on älypuhelimille ja taskutietokoneille suunnattu maksullinen ohjelmisto dokumenttien käsittelyä varten. Ohjelmisto kattaa ainakin taulukkolaskennan, diaesitysten ja tekstidokumenttien lukemisen ja muokkaamisen.

Joissakin Nokian malleissa tulee esiasennettuna ilmainen versio Quickofficesta, jolla pystyy ainoastaan katselemaan dokumentteja.

Google osti palvelun kesäkuussa 2012.

## Lähteet

## Aiheesta muualla
*Quickofficen viralliset sivut
Luettelo televisiosarjan Greyn anatomia jaksoista

Tämä on **luettelo televisiosarjan [[Greyn anatomia]] jaksoista**. Sarja alkoi USA:ssa 27. maaliskuuta vuonna 2005 ja Suomessa 6. syyskuuta 2006 ja siitä tuli välittömästi hitti. Ohjelma ansaitsi nopeasti enemmän katsojia kuin *[[Boston Legal]]* ja siitä tilattiin toinen 27 jakson pituinen tuotantokausi (joista viisi piti esittää jo ensimmäisellä kaudella).

Kolmannen kauden jaksot 22 ja 23 ovat Greyn anatomian sisarsarjan Rakkauden anatomia spin-off -jaksoja. Greyn anatomian hahmot ja juonikuviot ovat olleet esillä myös muutamissa Rakkauden anatomian jaksoissa.

## Sarjan yleiskatsaus

## Jaksot

### Ensimmäinen tuotantokausi

### Toinen tuotantokausi

### Kolmas tuotantokausi

### Neljäs tuotantokausi

### Viides tuotantokausi

### Kuudes tuotantokausi

### Seitsemäs tuotantokausi

### Kahdeksas tuotantokausi

### Muut jaksot

#### Crossover-jaksot Rakkauden anatomia -sarjassa

#### Nettijaksot
**Seattle Grace: On Call**

Nettisarjaa *Seattle Grace: On Call* esitettiin Greyn anatomian virallisilla sivuilla vuoden 2009 marraskuusta 2010 tammikuuhun. Sarjassa on pääosissa Greyn anatomian sivuhenkilöitä kuten Charlie, Megan ja Steve. Sarjan jaksot kestivät 4–5 minuuttia, ja ne on kuvattu dokumenttityyliin.

**Seattle Grace: Message of Hope**

Uusi nettisarja **Seattle Grace: Message of Hope** alkoi 14. lokakuuta 2010.

#### Erikoisjaksot
Sarjasta on ilmestynyt normaalien jaksojen lisäksi viisi erikoisjaksoa "Straight to the Heart" (joka on kertausta ensimmäisestä kaudesta ja toisen kauden ensimmäisestä puolikkaasta), "Under Pressure" (kertausta toisen kauden loppupuoliskosta), "Complications of the Heart" (ensimmäisten kahden kauden kertausta), "Every Moment Counts" (ensimmäisten kolmen kauden kertausta) ja "Come Rain or Shine: From Grey's Anatomy to Private Practice".

## Lähteet
* ABC – Grey's Anatomy – Episode Guide
* ABC – Grey's Anatomy – Seattle Grace: On Call
* ABC – Private Practice – Episode Guide
* ABC – Private Practice – Crossover history
* Nelonen – Greyn anatomia
Margaret Simpson

**Margaret Simpson** (s. 31. joulukuuta 1981 Krapa) on ghanalainen seitsenottelija.

Simpson voitti nuorten Afrikan mestaruuden seitsenottelussa vuonna 1999. Samana vuonna hän oli neljäs All Africa Games -kilpailuissa. Hän osallistui 2000 nuorten MM-kisoihin, mutta keskeytti. Edmontonin MM-kisoissa 2001 hän sijoittui kolmanneksitoista seitsenottelussa tuloksella 5748. Seuraavana vuonna hän oli Kansainyhteisön kisoissa kolmas tuloksellaan 5906 ja voitti Afrikan mestaruuden tuloksella 6105. Pariisin MM-kisoissa 2003 hän keskeytti ottelunsa. Vuonna 2004 Simpson voitti Afrikan mestaruuden tuloksella 6154 ja sijoittui Ateenan olympialaisissa yhdeksänneksi tuloksella 6253. Helsingin MM-kisoissa 2005 hän voitti MM-pronssia tuloksella 6375. Osakan MM-kisoissa 2007 hän keskeytti ottelunsa. Vuonna 2010 Simpson voitti Afrikan mestaruuden tuloksella 6031. Seuraavan vuoden Daegun MM-kisoissa hän oli neljästoista tuloksella 6183. Vuonna 2012 Simpson voitti seitsenottelun moniotteluiden Afrikan-mestaruuskilpailuissa ja yleisurheilun Afrikan-mestaruuskilpailuissa hän voitti keihäänheiton.

Margaret Simpsonin seitsenottelun ennätys 6423 pistettä syntyi toukokuussa 2005. Tulos paransi sittemmin ranskalaistuneen Eunice Barberin vajaa yhdeksän vuotta vanhaa Afrikan ennätystä seitsemällä pisteellä.

## Henkilökohtaiset ennätykset
* 200 metrin juoksu: 24,38 (2007)
* 800 metrin juoksu: 2.17,02 (2005)
* 100 metrin aitajuoksu: 13,41 (2005)
* Korkeushyppy: 185 (2005)
* Pituushyppy: 632 (2005)
* Kuulantyöntö: 13,58 (2012)
* Keihäänheitto: 56,36 (2005)
* Seitsenottelu: 6423 (2005)

## Lähteet
* 

### Viitteet
Carl Zeiss (yritys)

**Carl Zeiss AG** on saksalainen yritys, jonka tuotteisiin kuuluvat optiikkatuotteet, muun muassa kameroiden objektiivit, silmälasit, mikroskoopit, urheiluoptiikat ja optiset mittalaitteet. Carl Zeissilla on toimintaa yli sadassa maassa ja henkilökuntaa noin 11&nbsp;500. Tuotantolaitoksia on Euroopassa, Pohjois- ja Keski-Amerikassa ja Aasiassa. Yrityksen pääkonttori sijaitsee Oberkochenissa Baden-Württembergin osavaltiossa Saksassa. Yrityksen perusti saksalainen hienomekaanikko ja optiikkasuunnittelija Carl Zeiss (1816–1888) Jenaan vuonna 1846.

## Tuotteet
Zeissin innovaatioita ovat olleet heijastamattomat linssit ja kiikareiden mekaaninen vakautusjärjestelmä (Zeiss 20x60). 

Joissakin Nokian puhelimissa on käytetty Carl Zeissin valmistamaa optiikkaa. Tähän ryhmään kuuluu ainakin älypuhelinmallistosta N-sarja ja Nokia 808 PureView älypuhelin, jossa on Carl Zeissin valmistama 41 megapixelin sensori. Sony Entertainment ja Carl Zeiss ovat olleet yhteistyössä vuodesta 1997.

Yritys valmistaa peilejä ASML:n valmistamiin optisen litografian laitteisiin.

## Katso myös
*Carl Zeiss
*Ernst Abbe
*Zeiss Ikon
*Jenaer Glas
*FC Carl Zeiss Jena
*Leica

## Lähteet
* Sony ja Carl Zeiss, 10 vuoden kumppanuus. 

### Viitteet

## Aiheesta muualla

* Carl Zeiss, Inc.
Fuel

”**Fuel**” on thrash/heavy metal -yhtye Metallican vuonna 1998 julkaisema singlekappale *[[ReLoad]]*-albumilta. Kappaleesta julkaistiin musiikkivideo vuonna 1998. Video kertoo rallikuskin elämästä. Kappale soitettiin myös *[[S&M (albumi)|S&M]]*-levyllä San Franciscon sinfoniaorkesterin kanssa.

Kappale on vuonna 1998 julkaistun *[[Hot Wheels Turbo Racing]]* -videopelin tunnusmusiikkina. Kappale on mukana myös *[[Guitar Hero: Metallica]]* -pelissä.
Benjamin Kowalewicz

**Benjamin Kowalewicz** (s. 16. joulukuuta 1975 Montreal, Quebec, Kanada) on kanadalaisen rock-yhtye Billy Talentin laulaja ja lauluntekijä.

## Ura
Puolalaiset sukujuuret omaava Kowalewicz syntyi 16. joulukuuta 1975 Quebecin Pierrefondsissa. Hän kasvoi Streetvillessä, Ontariossa, mutta asuu nykyään Toronton keskustassa. Benjamin muutti teini-ikäisenä Montrealista Mississaugaan, jossa hän oli yhtyeen *To Each His Own* rumpali. Yhtyeessä soittaessaan hän tapasi Billy Talentin nykyisen basistin, Jonathan Gallantin. Kowalewicz vaihtoi rummuista lauluun ja rytmikitaraan, ja Aaron Solowoniuk tuli yhtyeen rumpaliksi.
Myöhemmin kolmikko tapasi Ian D'San ja he perustivat yhtyeen *The Other One*, joka vaihtoi nimensä pian *Pezz*iksi. Sillä nimellä yhtye julkaisi levyn Watoosh!. He kuitenkin joutuivat vaihtamaan nimensä, kun amerikkalainen yhtye, joka myös käytti nimeä Pezz, uhkasi haastaa heidät oikeuteen. Kowalewicz ehdotti nimeä Billy Talent, joka otettiin käyttöön. Tässä vaiheessa Kowalewicz siirtyi pelkästään laulamaan ja työskenteli myös torontolaiselle radiokanavalle.

Kowalewicz vierailee Cancer Batsin kappaleella "Smiling Politely" levyltä *Hail Destroyed*, Anti-Flagin kappaleella "Wake Up the Town" levyltä *The Bright Lights of America* ja hänet nähdään Goldfingerin kappaleen "Superman" musiikkivideolla.

Kowalewicz osaa myös soittaa kitaraa ja rumpuja ja yhtyeen ensimmäisellä levyllä *[[Billy Talent (albumi)|Billy Talentilla]]* esiintyvän kappaleen "The Ex" rummut ovat hänen käsialaansa.

Kowalewicz meni naimisiin elokuussa 2011 kumppaninsa Rachelle Turnerin kanssa kuusivuotisen parisuhteen jälkeen.

## Diskografia
**Albumit**
* Pezz - Watoosh! (1998)
* Billy Talent - Billy Talent (2003)
* Billy Talent - Billy Talent II (2006)
* Billy Talent - Billy Talent III (2009)
* Billy Talent - Dead Silence (2012)
* Billy Talent - Hits

**Vierailevana artistina**
* Anti-Flag - *The Bright Lights of America* kappaleella "Wake Up the Town" (2008)
* Cancer Bats - *Hail Destroyer* kappaleella "Smiling Politely" (2008)
* Rise Against - *Prayer of the Refugee* satunnaisia live-esiintymisiä

## Lähteet
Pieni kauhukauppa

**Pieni kauhukauppa** voi tarkoittaa seuraavia teoksia:

**[[Pieni kauhukauppa (vuoden 1960 elokuva)|Pieni kauhukauppa]]*, Roger Cormanin ohjaama elokuva vuodelta 1960
**[[Pieni kauhukauppa (musikaali)|Pieni kauhukauppa]]*, Cormanin elokuvaan perustuva teatterimusikaali, joka ensiesitettiin vuonna 1982
**[[Pieni kauhukauppa (vuoden 1986 elokuva)|Pieni kauhukauppa]]*, Frank Ozin ohjaama elokuva vuodelta 1986.
Pohjois-Karjalan rahasto

**Pohjois-Karjalan rahasto** on vuonna 1961 perustettu Suomen Kulttuurirahaston maakuntarahasto. Sen toimipaikka on Joensuussa.

Pohjois-Karjalan rahasto tukee pohjoiskarjalaisia tieteen ja taiteen harjoittajia, maakuntaan kohdistuvaa tutkimustyötä ja maakunnassa  tehtävää kulttuurityötä jakamalla apurahoja ja palkintoja kerran vuodessa. Maakuntarahastoa tukevat yksityiset ja yhteisöt lahjoituksilla ja testamenteilla. Lahjoittaja voi perustaa rahaston yhteyteen oman nimikkorahastonsa. Apurahoja jaetaan vuosittain yleisrahastosta sekä nimikkorahastoista.

Apurahapäätökset tekee maakunnan eri alojen asiantuntijoista koostuva hoitokunta.
__NOTOC__
## Hoitokunta
Hoitokunnan jäsenet ovat vuonna 2025:
* Jopi Nyman, professori (puheenjohtaja)
* Juha Rouvinen, professori (varapuheenjohtaja)
* Maria Karhapää, näyttelijä-ohjaaja
* Juhana Lassila, varatoimitusjohtaja
* Liisa Matveinen, muusikko
* Taru Peltola, professori
* Harri Turunen, kuvanveistäjä
* Riitta Turunen, tekstiilitaiteilija
* Katariina Vähäkallio, tanssija-koreografi

## Lähteet
Varmuuskopiointi

**Varmuuskopio** tarkoittaa tietotekniikassa kopiota tietokoneella olevista tiedoista, joka tallennetaan erilleen tietokoneesta.
**Varmuuskopioinnilla** yleensä tarkoitetaan tapahtumaa, jossa jokin tärkeä tieto kopioidaan ja varastoidaan. Jos alkuperäinen tieto häviää tai tuhoutuu, voidaan tieto palauttaa varmuuskopioista.

## Käytännöt
Varmuuskopiointi voi käyttää yhdistelmää menetelmiä tietojen kopioimiseen ensisijaisesta paikasta toissijaiseen. Tiedot voidaan kopioida useampaan paikkaan ennalta määrättyinä ajankohtina. Kopioinnin tarkoituksena on suojata tietoja onnettomuuksilta tai haitalliselta toiminnalta.

## Tietoturva
Tiedoille voivat olla uhkana laitteiston vikaantuminen, ohjelmiston tai tallennusmedian virheet, virukset, tietomurrot ja inhimilliset virheet. Joitakin tietoja koskevat rajoitteet, missä tiedot ja niiden kopiot voidaan säilyttää. Tietojen tallentamista varten on huomioita tietoverkon turvallisuus (älä päästä käsiksi ulkoverkosta), fyysinen turvallisuus (rakennuksen ja huoneen pääsyrajoitukset) sekä turvallinen salaus ja salasanat. Tiedoista olisi oltava useita kopioita, eri muodoissa ja vähintään yksi kopio eri paikassa.

Varmuuskopioiden toimivuus on varmistettava säännöllisesti, jolloin tarkistetaan varmuuskopioiden olevan kelvollisia ja että tiedot kyetään tarvittaessa palauttamaan.

## Varmuuskopiointi tietotekniikassa
Uusin tieto on tyypillisesti tietokoneen kiintolevyillä, josta ne ovat nopeasti saatavilla. Varmuuskopioille voidaan käyttää myös muita tallennusvälineitä ja eri säilytyspaikkoja.

### Tallennusmediat
* Optiset tallennusvälineet: CD-levy, DVD-levy, Blu-ray-levy.
* Haihtumattomat muistityypit: Flash-muisti, esim. USB-muisti.
* Magneettiset tallennusvälineet: Kiintolevy, Levyke, Magneettinauha, LTO-nauha.

### Varmuuskopiointitavat
* **Osittainen**, osa tiedostoista / kansioista varmuuskopioidaan.
* **Ohjelmakohtainen**, tietyn ohjelman (esimerkiksi tietokantasovellusten) käyttämien tietojen varmuuskopiointi, joissakin ohjelmissa on mukana tämänlainen toiminto.
* **Käyttöjärjestelmäkohtainen**, käyttöjärjestelmän kokonainen varmuuskopiointi, kaikki järjestelmään tallennettu tieto ja ohjelmat voidaan palauttaa.
* **Osio/kiintolevykohtainen**, kiintolevyn osio tai koko kiintolevy varmuuskopioidaan.

## Katso myös
* Massamuisti
* Digitaalinen pitkäaikaissäilytys

## Lähteet

## Aiheesta muualla

* Varmuuskopiointi Windows XP käyttöjärjestelmässä
* Linux-työ: Backup-Varmuuskopiointi
Etelä-Karjalan rahasto

**Etelä-Karjalan rahasto** on Suomen kulttuurirahaston maakuntarahasto. Se on perustettu vuonna 1962 ja sen toimisto sijaitsee Kouvolassa. Se toimii yhdeksän kunnan alueella: Imatra, Lappeenranta, Lemi, Luumäki, Parikkala, Rautjärvi, Ruokolahti, Savitaipale ja Taipalsaari. Rahaston päällikkönä toimii Päivikki Eskelinen-Rönkä.

Maakuntarahasto tukee oman maakuntansa alueella tehtävää kulttuurityötä jakamalla apurahoja ja palkintoja kerran vuodessa. Etusijalla ovat omassa maakunnassa syntyneet, siellä suoritettava tai siihen kohdistuva tieteellinen ja taiteellinen työ sekä maakunnallisesti  merkittävät kulttuuri- ja kehittämishankkeet.

Apurahapäätökset tekee maakunnan eri alojen asiantuntijoista koostuva hoitokunta.
__NOTOC__
## Hoitokunta
Hoitokunnan jäsenet vuonna 2025 olivat:
* Karl-Erik Michelsen, professori (puheenjohtaja)
* Mona Taipale, TKI-asiantuntija, fil. ja kauppat. maisteri (varapuheenjohtaja)
* Ari Jantunen, professori
* Marko Jylli, markkinointi- ja viestintäpäällikkö
* Pasi Luukka, professori
* Arttu Muukkonen, toimitusjohtaja
* Sanna Ojanne, fil. maisteri
* Timo Rissanen, teatterinjohtaja
* Johanna Ruohonen, kehitysjohtaja
* Markus Sarantola, mus. tohtori

## Lähteet
300 000 V.K.

**Dreihunderttausend Verschiedene Krawalle** eli **300 000 V.K.** on vuonna 1981 perustettu slovenialainen yhtye, jonka nimi tarkoittaa suomennettuna *300 000 erilaista [[mellakka]]a*. Luku 300&nbsp; 000 viittaa valonnopeuteen. Yhtye on koko olemassaolonsa ajan toiminut Laibach Kunst -konseptin soonisena osastona ja on tehnyt oman tuotantonsa ohella uudelleenmiksauksia Laibachin valvonnassa. Joitain yhtyeen kappaleita onkin julkaistu Laibachin studiolevyillä ja kokoelmalevyillä. 300 000 V.K. teki myös rytmiohjelmoinnin Laibachin NATO-levylle.

300 000 V.K. on julkaissut viisi omaa albumia, joista viimeisin on vuodelta 2019. 300 000 V.K. on Laibachin *10 Items of the Covenant* -julistuksen mukaan retrospektiivinen, futuristinen ja negatiivinen utopia ajasta, jolloin rauhan aikakausi on päättynyt.

Ensimmäisellä pitkäsoitollaan *[[Paracelsus (albumi)|Paracelsuksella]]* 300 000 V.K. esitteli – Laibachin vanhalla verkkosivustolla julkaistun albumikuvailun mukaan – kokonaan uuden musiikillisen tyylin ja teorian, saatanallisen teknon. Se merkitsee yhtyeen mukaan voimaa, jota jumalallinen henki käyttää traumaterapiana tuhotakseen Paholaisen kuningaskunnan.

## Diskografia
**[[Paracelsus]]* (+ Peter Mlakar) (1994)
**[[Also sprach Johann Paul II]]* (1996)
**[[Hard Drive (albumi)|Hard Drive]]* (+ Bill Gates) (1999)
**[[Titan (Laibachin albumi)|Titan]]* (2005)
**[[Dark Side of Europe]]* (julkaisematon)
**[[Peter Paradox]]* (+ Peter Mlakar) (2019)

## Lähteet
Uurnaholvi

**Uurnaholvi**  eli **kolumbaario** on tuhkauurnien säilytystila. Nimitys kolumbaario (*columbarium*) tulee latinan kyyhkyslakkaa tarkoittavasta sanasta (*columba* = kyyhkynen). Uurnaholvit voivat sijaita esimerkiksi hautausmaan muurissa, kirkossa tai kappelissa. Yksi Suomen tunnetuimmista uurnaholveista sijaitsee Helsingissä Kallion kirkossa.

## Kuvia


Tiedosto:Mt. Auburn Cemetery (00417p).jpg|Uurnaholvi yhdysvaltalaisella hautausmaalla.
Tiedosto:後寮生命紀念館 Houliao Columbaria 08 立面.jpg|Taiwanilainen kolumbaario.
Tiedosto:KotaKinabalu Sabah Wisma-Fook-Lu-Siew-03.jpg|Malesialainen uurnaholvi sisältä.


## Lähteet
Deep house

**Deep house** on house-musiikin lajityyppi. Usein deep house on hieman jatsahtavaa, tai siinä voi kuulla selviä merkkejä soulin, diskomusiikin, gospelin ja brasilialaisen sekä afrikkalaisen, intialaisen tai arabialaisen musiikin vaikutuksesta.

Deep housessa on normaali, rakenteeltaan melko yksinkertainen, joskin suhteellisen hidas house-rytmi (110–128 bpm). Rytmi on vahvan ja matalaäänisen bassorummun tahdittama, johon liittyy usein monipuolinen lyömäsoittimien kirjo aina etnisiä instrumentteja myöten. Tyylille ominaista on myös erityisesti luonnollisten tai luonnolliselta kuulostavien instrumenttien käyttäminen ja niiden yhdistely perinteisiin elektronisiin tanssimusiikkisoundeihin ja lauluun. Tyylin tunnistettavimpia piirteitä ovat usein erilaisilla kosketinsoitinäänillä luodut ”pehmeät” ja tunnelmalliset, ”viipyvät” nelisoinnut ja toisinaan esiintyvät erilaiset tietyllä instrumentilla soitetut soolo-osiot. Deep housea väritetään paljon erityisesti reverb- ja delay-kaikuefekteillä.

Deep house on luultavasti saanutkin nimensä juuri sen välittämästä "voimakkaasta" tunnelmasta sekä vahvoista bassosoundeistaan.

Hyvänä perusesimerkkinä deep house -musiikista, jossa useimmat tyylin erityispiirteet ilmenevät, voi pitää Johnny Fiascon ”Denver Blue” -kappaletta (Johnny Fiasco Remix).

## Tunnettuja deep house -artisteja

* Maya Jane Coles
* Gregory Del Piero
* Frankie Knuckles
* Armand van Helden
* Alex Mattson
* Robin Schulz

* A1 Bassline
* Nick Beringer
* Blue Six
* Kerri Chandler
* Theo Parrish
* Fish Go Deep
* Framewerk

* Matthias ”Matty” Heilbronn
* Inland Knights
* Johnny Fiasco
* Kaskade
* Larse
* Masters at work

* Miguel Migs
* Roxmaker
* Solar House
* Undercover Agency
* ”Little” Louie Vega
* Kevin Yost